Ahir va tenir lloc, a la seu de l'Agència Catalana de Seguretat Alimentària, la taula rodona: Resultats de 10 anys de política integrada en seguretat alimentària Amb motiu del dia mundial de la seguretat alimentària, el dia 7 de juny, celebrant-se aquest any 2019 per primera vegada.
La taula rodona va ser presentada pel secretari de Salut Pública, Joan Guix i moderada per la Sub-directora General de Seguretat Alimentària i Protecció de la Salut, Carmen Chacón.
- Vicenç Fernàndez, Responsable del Pla de seguretat alimentària de Catalunya.
Va donar una visió general sobre la política integrada de seguretat alimentària que es defineixen el Pla de Seguretat Alimentària de Catalunya.
El primer Pla és del període 2007-2010, el segon del 2012-2016 i el tercer, i actual, 2017-2021.
El PSA de Catalunya ha de ser l'instrument indicatiu i el marc de referència de l'Administració de la Generalitat i dels ens locals de Catalunya per a totes les accions públiques en aquesta matèria.
L'Informe d'avaluació del Pla mostra que s'han assolit el 91,3% dels objectius i el 98,4% de les intervencions.
Entre 2004 i 2016 s'ha reduït a la meitat el nombre de brots de toxiinfeccions alimentàries.
- Victòria Castell, Cap del Servei de Planificació, Auditoria.
Ha exposat els 19 anys de resultats de l'exposició de la població catalana a contaminants químics que podem trobar en els Estudis de Dieta de l'ACSA que són una de les principals fonts d'informació quantitativa sobre la presència de diferents contaminants químics i nutrients a la dieta.
Els estudis mostren una davallada considerable (70%) en l'exposició a dioxines i policlorobifenis, així com també al plom, el que reflecteix l'efectivitat de les mesures mediambientals preses en els darrers anys.
- Carme Vidal, Presidenta del Comitè Científic Assessor.
Ens va presentar el el Comitè Cientific Assessor de Seguretat Alimentària que és l'òrgan assessor sobre els aspectes tècnics i científics de la seguretat i la qualitat alimentàries.
Una de les funcions principals del Comitè és elaborar estudis científics d'avaluació dels riscos en matèria de seguretat alimentària.
- Montserrat Masó Cap del Servei de Vigilància, Control Alimentari i Alertes.
En va explicar la gestió del control oficial del personal de l'Agència de Salut Pública de Catalunya.
A part de les inspeccions programades hi ha un conjunt d'inspeccions no programades, com són les alertes alimentàries que es comuniquen a través del SCIRI.
Cada any es realitzen, de mitjana, més de 35.000 inspeccions en establiments.
Les dades corresponents als resultats d'inspecció d'activitats alimentàries del l'any 2017 mostren taxes de conformitat del 81,6%.
Recalca la importància del sector primari com a primera fase de la cadena alimentària per evitar o reduir al màxim perills que podrien arribar a les següents fases de la cadena alimentària.
Cal destacar que al gener de 2018 es va declarar Catalunya coma a regió com a regió oficialment indemne de brucel·losi ( B. melitensis) ovina i caprina.
Així com, l'esforç dels veterinaris i del sector primari que ha aconseguit baixar la prevalença de salmonel·la, a a explotacions avícoles, que tal i com ha dit el Vicenç Fernandez en la seva presentació, amb una reducció del nombre de brots d'aquest patogen que van baixar un 80% en el període 2005-2016.
- Albert Melià, Subdirector de l'Agència Catalana de Consum.
L'ACC realitza campanyes de comprovació de l'etiquetatge dels diferents productes alimentaris.
Destaca la campanya d'informació i control de l'etiquetatge de fruites i hortalisses fresques, que van inspeccionar de més de 7500 fruites i hortalisses, i el 76,8% compleixen la normativa de consum.
- Montserrat Albet, Cap del Servei de Serveis Analítics.
La xarxa de laboratoris de l'Agència de Salut Publica de Catalunya realitzen assaigs analítics en l'àmbit de la protecció de la salut.
Va presentar les dades de les mostres analitzades i les determinacions realitzades com a font de les dades bàsiques que convenientment tractades generen la informació sobre la que es sustenta la presa de decisions, i la importància i l'esforç que aquestes dades provinguin d'un sistema auditat i acreditat.
- Raquel Arpa, Responsable de coordinació interadministrativa.
Va explicar la importància de les comissions i grups de treball de l'ACSA per informar i rebre informació de tots els temes d'interès en seguretat alimentària entre les administracions, el sector i les associacions.
Es pot tractar de temes generals, quan l'objectiu és decidir estratègies d'actuació dins del sector agroalimentari, bé tècnics, quan es tracta d'aprofundir en aspectes concrets contemplats dins d'un marc estratègic.
En acabar la taula rodona en Felipe Celis, Professor del Campus de Turisme, Hoteleria i Gastronomia CETT-UB, va fer una presentació sobre el reaprofitament gastronòmic a la cuina, amb una degustació final.